23 members and 141 guests
AnnKort011, AsaColes60, BrigidaJbk, DarwinMcLe, DianaAshbu, DoloresBra, ElouiseLin, EricDiesen, HeathDegre, HughLedger, KarolynImw, LaureneS09, LuisDecost, MichalDow6, MickeyFors, nick's spirit, NigelBrown, ReedJaynes, Rodney71F, RodneyMcCr, TobiasBank, VerenaGhol, zzsw7y SA spanne se deelname aan Pro12 bevestig | Netwerk24
SA spanne se deelname aan Pro12 bevestig
19 Julie 2017 08:03
Die Pro12-liga sal in September uitbrei tot 14 spanne om plek te maak vir die Kings en die Cheetahs.
Dit is Woensdag bevestig dat die Cheetahs en Kings van volgende seisoen af saam met die voorste klubspanne van Ierland, Wallis, Skotland en Italië in die uitgebreide Pro-reeks in Europa sal meeding. Foto: Gallo Images
BBCSport het Woensdag op sy webblad bevestig die Suid-Afrikaners sal volgende seisoen saam met die voorste klubspanne van Ierland, Wallis, Skotland en Italië in die uitgebreide Pro-reeks in Europa meeding.
Die nuwe ooreenkoms sal na berig word ’n ekstra £6 miljoen (sowat R101 miljoen) per seisoen vir die liga in die sak bring danksy die Suid-Afrikaanse Rugbyunie (Saru) se betrokkenheid en die bykomende TV-inkomste.
Die twee Suid-Afrikaanse spanne sal in afsonderlike groepe meeding, met die Pro14 wat ’n nuwe formaat bestaande uit twee groepe van sewe spanne aanneem.
Die Kings en Cheetahs sal meeding teen een span elk van Skotland en Italië en twee spanne elk van Wallis en Ierland.
Spanne sal in hul groep in weg- en tuiswedstryde teen mekaar te staan te kom (12 wedstryde) en daarna ’n kragmeting teen elke span in die ander groep speel vir ’n totaal van 19 wedstryde voor die uitspeelronde begin.
Spanne in die tweede en derde plek in hul groep sal sake uitspook om saam met die twee groepwenners na die halfeindronde deur te dring.
Na berig word genereer die Pro12 tans £12 miljoen (sowat R202 miljoen) uit TV-verdienste, wat beteken die Suid-Afrikaners se deelname verteenwoordig ’n groot sprong vorentoe vir die rugbyunies van Skotland, Wallis en Ierland in hul poging om die finansiële gaping met die Engelse Premierliga en Franse Top14-liga te laat krimp.
Die verhoging in inkomste sal sowat £500 000 ekstra per seisoen vir die Skotse, Ierse, Walliese en Italiaanse spanne in die Pro12 in die sak bring.
Meer oor: Pro14 | Cheetahs | Kings | Pro12
Europese pad vol dorings vir SA spanne
Pro14: Wallis en Ierland mor oor nuwe formaat
Pro12 ‘kan deure oopmaak vir SA spelers’